**ACTA SESSIÓ CONSTITUTIVA DE LA CORPORACIÓ**

Dia: 17 de juny de 2023

Hora: 12,00 hores.

Lloc: Casa Consistorial d'Esporles.

Primera convocatòria.

Per tal de procedir a la constitució de l'Ajuntament i a l'elecció del batle/ssa, d'acord amb el que estableixen els articles 195 i 196 de la Llei Orgànica del Règim Electoral General 5/1995, de 19 de juny, es reuneixen en sessió pública:

Membres assistents

Josep Maria Ferra Terrasa

Maria Roig Comas(MÉS PER MALLORCA – APIB)

Maria Nadal Vila (MÉS PER MALLORCA – APIB)

Yvette Yanira Matas Moranta (MÉS PER MALLORCA – APIB)

Vicenç Vidal Matas (MÉS PER MALLORCA – APIB)

Carlos Arrondo Nadal (MÉS PER MALLORCA – APIB)

Jaime Terrasa Sampol (MÉS PER MALLORCA – APIB)

Jaime Rojas Fornés (PP)

Manuel Bennásar Gutiérrez de la Concha (PP)

María Magdalena Alorda Salom (PP)

Antonio Bordoy Fernández (PSIB-PSOE)

Catalina Nadal Sastre (PSIB-PSOE)

María Andrea Busquets Pons (VOX)

Hi actua de secretària la de la Corporació, Sra. Francisca Maimó Molina.

 **CONSTITUCIÓ DE LA MESA D'EDAT**

 La secretaria explica que d’acord amb el que disposen els articles 195.2 de la llei orgànica 5/1985, de 19 de juny, de regim electoral general (LOREG) i 37. 2 del Reial decret 2568/1986, de 28 de novembre, pel que s’aprova el reglament d’organització, funcionament i règim jurídic de les entitats locals (ROF), s’ha de constituir una Mesa d’Edat integrada pels electes de més i menys edat presents a l’acte i de la qual n’és secretaria la de la corporació

 En conseqüència es constitueix la Mesa d'Edat, integrada pel regidor electe de més edat, Maria Magdalena Alorda Salom i pel de menor edat,Carlos Arrondo Nadal

 Hi actua de secretària la de la Corporació.

 **CONSTITUCIÓ DE L'AJUNTAMENT**

 La Mesa declara oberta la sessió i es comproven les credencials presentades així com l'acreditació de la personalitat dels electes per les certificacions trameses per la Junta Electoral de Zona.

 Hi assisteixen els regidors anomenats a l'encapçalament, els quals representen la majoria absoluta dels membres que de dret corresponen al Municipi, per la qual cosa la Mesa declara constituïda la Corporació.

 La secretària de la Corporació, d’acord amb l’art. 36.3 del ROF, posa a disposició dels regidors electes l’acta d’arqueig, els justificants i l’inventariï del patrimoni municipal.

 Així mateix ret compte que es comprovarà que han formulat la declaració d'interessos i activitats d'acord amb el que estableix l'article 75.5 de la Llei 7/1985 a l’Oficina Anticorrupció de les Illes Balears, els regidors:

María Magdalena Alorda Salom (PP)

Carlos Arrondo Nadal (MÉS PER MALLORCA – APIB)

Manuel Bennásar Gutiérrez de la Concha (PP)

Antonio Bordoy Fernández (PSIB-PSOE)

María Andrea Busquets Pons (VOX)

Josep Maria Ferra Terrassa (MÉS PER MALLORCA – APIB)

Yvette Yanira Matas Moranta (MÉS PER MALLORCA – APIB)

Catalina Nadal Sastre (PSIB-PSOE)

Maria Nadal Vila (MÉS PER MALLORCA – APIB)

Maria Roig Comas (MÉS PER MALLORCA – APIB)

Jaime Rojas Fornés (PP)

Jaime Terrasa Sampol (MÉS PER MALLORCA – APIB)

Vicenç Vidal Matas (MÉS PER MALLORCA – APIB)

La secretaria intervé novament per explicar que es cridaran un per un els regidors seguint l’ordre de nomenament de la Junta Electoral de Zona, inclosos els regidors integrants de la Mesa. Els regidors es desplaçaran davant aquesta i prendran possessió del seu càrrec segons la formula legal.

Tot seguit la secretària de la Mesa crida un per un els regidors, els regidors van prenent possessió del seu càrrec davant la Mesa, llegint la Presidenta la fórmula següent:

 "Jureu o prometeu per la vostra consciència i pel vostre honor de complir fidelment les obligacions del càrrec de regidor/a amb lleialtat al Rei, i de guardar i fer guardar la Constitució, com a norma fonamental de l'Estat ?

Els regidors contesten:

María Magdalena Alorda Salom: Jura

Carlos Arrondo Nadal: Promet

Manuel Bennásar Gutiérrez de la Concha: Jura

Antonio Bordoy Fernández: Promet

María Andrea Busquets Pons: Jura

Josep Maria Ferra Terrasa: Promet per imperatiu legal

Yvette Yanira Matas Moranta: Promet

Catalina Nadal Sastre: Promet

Maria Nadal Vila: Promet

Maria Roig Comas: Promet

Jaime Rojas Fornés: Jura

Jaime Terrasa Sampol: Promet

Vicenç Vidal Matas: Promet per imperatiu legal i lleialtat al esporlerins i esporlerines

 Tot seguit, es declara constituïda la Corporació.

 La secretària de la Mesa anuncia que es procedirà a l'elecció del batle/essa, i assenyala, d’acord amb l’art. 196 de la LOREG, que podran esser candidats tots els regidors que encapçalen les corresponents llistes i que serà proclamat electe qui obtingui la majoria absoluta i que si ningú no obtenia aquesta majoria, serà proclamat batle/essa el regidor/a que hagués obtingut més vots populars en les eleccions d'acord amb l'acta de proclamació tramesa per la Junta Electoral de Zona.

El Sr. president de la Mesa demana als caps de llista dels diversos partits politics si es presenten com a candidats a la Batlia:

 El Sr. Josep Maria Ferrà Terrasa respon que es presenta com a candidat.

 La Sra. María Andrea Busquets Pons respon que es presenta com a candidata

 Renuncien a ser candidats:

 El Sr. Manuel Bennásar Gutiérrez de la Concha

 El Sr. Antonio Bordoy Fernández

A continuació es procedeix a la votació i el resultat és:

 La Sra. Andrea Busquets té un únic vot (1) a favor de ella mateixa

 El Sr. Josep Maria Ferra Terrassa, set (7) vots a favor de MES PER MALLORCA-APIB. El grup municipal del PSIB-PSOE i el PP s’abstén amb cinc (5) vots

 Per haver obtingut la majoria absoluta, d’acord amb l’art. 196,c) de la Llei Orgànica 5/1985, de19 de juny, queda proclamat batle el Sr. JOSEP MARIA FERRA TERRASSA.

 El batle electe pren possessió del seu càrrec davant l’ajuntament per mitjà de la formula legal següent que llegeix la secretària:

 Jurau o prometeu per la vostra consciencia i pel vostre honor complir fidelment les obligacions del càrrec de batlessa de l’Ajuntament d’Esporles amb lleialtat al Rei, i guardar i fer guardar la constitució com a norma fonamental de l’Estat?.

A la qual cosa el batle, Sr. Ferrà respon: Sí, promet.

 La Sra. Maria Ramon Salas lliure el bastó de comandament al nou batle.

 Tot seguit el batle assumeix la presidència i procedeix al repartiment dels escuts, a lliurar als nous regidors.

A continuació el Sr. Ferrà dona la paraula a la Sra. Andrea Busquest.

La Sra. Busquets agraeix als ciutadans tots i cada un dels vots que varen rebre el seu partit. També manifesta que saben que amb la representació que tenen no podran fer molts de canvis però intentaran aportar tot el possible pel municipi lluitant per una baixada d’imposts i canvis importants per la Comunitat.

La Sra. Busquets s’ofereix a rebre qualsevol proposta que se li vulgui fer per poder dur-la a Plenari.

A continuació el Sr. Ferrà dona la paraula al Sr. Bordoy.

El Sr. Bordoy agraeix la confiança i recordar la importància i lo guapo que és ser batle del teu poble però més important i més guapo és fer feina pel teu poble.

El Sr. Bordoy li desitja sort al Sr. Ferrà en aquesta nova etapa i li ofereix el poder ajudar en tot el que necessiti pel bé d’Esporles.

 A continuació el Sr. Ferrà dóna la paraula al Sr. Bennasar.

 El Sr. Bennásar es dirigeix a tota la corporació amb les següents paraules:

“En primer lugar, y como portavoz del grupo popular en el ayuntamiento, darte la enhorabuena al ser elegido, como alcalde para los próximos 4 años, el papel del grupo popular será la de liderar la oposición los cuatro próximos años, al ser la fuerza más votada que hay en la oposición junto con el resto de grupos PSOE y VOX, nuestro cometido será realizar una oposición constructiva, hay que ser conscientes que como alcalde te enfrentaras a una serie de retos que hay que afrontar los próximos años, la redacción de un nuevo plan general para el municipio, que es necesario y que regirá la ordenación urbanística y territorial del municipio, los siguientes 20 años, afrontar la carencia de viviendas, a precio asequible, tanto en alquiler como en propiedad, para la gente joven y no tan joven, del municipio, para que puedan afrontar un proyecto de vida, la mejora de las infraestructuras deportivas existentes, la dotación de pistas deportivas para otros deportes, la mejora de los accesos y aparcamientos a la zona deportiva de Son Quint, la mejora del transporte público, el problema del aparcamiento en el municipio, la rehabilitación energética de los inmuebles ya edificados, para cumplir con las exigencias de cero emisiones, propuestas por la Unión Europea para 2050, la Seguridad del municipio, disponer de unos espacios adecuados y dignos para nuestra gente mayor, el correcto mantenimiento de los edificios municipales, la adecuada limpieza de las calles, nosotros como grupo mayoritario de la oposición, te tendemos la mano, para poder llegar a los máximos consensos posibles, dentro de cada uno de los programas electorales, hay puntos que son similares y se pueden consensuar, depende de la fuerza mayoritaria buscar y querer, esos consensos con el resto de fuerzas que componen el ayuntamiento, nuestro grupo estará ahí, para consensuar esos puntos que puedan ser similares y trabajar juntos para el futuro del pueblo y el interés general, lógicamente en la labor de oposición, está también la de criticar, las acciones que realicéis, que como grupo en la oposición no nos parezcan correctas, esperemos que seas un buen alcalde, y que tengas talante negociador con el resto de fuerzas políticas que componen el ayuntamiento, y termino como grupo popular intentaremos hacer una oposición constructiva, consensuar los grandes retos a los que nos enfrentamos, estos próximos cuatro años, por el beneficio del pueblo y el interés general.”

Desprès d’aquesta intervenció, conclou l’acte el batle que manifesta el següent:

“Gràcies a tots els presents per ser aquí i compartir aquest moment. Ara sí, després de setmanes de dir “*no, encara no ho soc (...), fins d’aquí tres-dues setmanes (...), fins d’aquí dos dies (...), fins d’aquí un(...)* ”, ara sí, ara ja em faig càrrec del pes i de l’alegria de ser batle d’Esporles. Gràcies.

Vull que les meves primeres paraules com a batle siguin per recordar en **Toni Asensio**, amic i company que recentment ens ha deixat. Sense cap dubte una de les persones que, com a regidor, més dedicació ha prestat a l’Ajuntament d’Esporles, tanta que ens ha deixat sent regidor en actiu. Que la terra et sigui lleu amic.

També vull desitjar una prompta recuperació a nen Jordi Carrió, regidor d’aquesta casa entre els anys 2003 i 2007 i que, ahir, patí un accident. Una abraçada, també, a tota la seva família.

Avui s’inicia una nova etapa de quatre anys, després de les eleccions del passat 28 de maig. Unes eleccions a on el poble d’Esporles ha expressat la seva voluntat de forma inequívoca.

El mandat, que amb màxima responsabilitat assumeixo, passa pel retorn a un escenari amb majors quotes de democràcia, debut a la major pluralitat d’opcions ideològiques. I aquesta responsabilitat passa per assumir que, malgrat superar el 50 % dels vots i disposar d’una majoria absoluta, s’ha de treballar per arribar al màxim d’acords amb els principals grups de l’oposició. I així ho faré, per tant anuncio que presentaré una proposta d’agenda de legislatura per treballar durant els primers 100 dies amb els grups polítics que han presentat un programa polític per Esporles. Cercarem el consens entre aquests grups polítics, sense cap més condicionant que l’interès comú per aquest poble. Malgrat la discrepància ideològica i les diferències entre aquests grups, compartim objectius i preocupacions que, de ben segur, serem capaços de treballar de forma comuna.

Diuen que la governança política és un art, i vull explicar-vos quin estil i principis de govern volem impulsar:

* Primer, amb el deure de defensar, amb fermesa, els **interessos d’Esporles**.
* Segon, governarem per a tothom sense renunciar als ideals, als valors i al programa pels quals hem decidit presentar-nos.
* Tercer, treballarem amb transparència i honestedat. La nostra vocació de servei públic sols s’entén tenint les mans netes.
* Quart, possiblement el més important quan tens majoria absoluta: governar amb humilitat.
* Quint, gestionar amb prudència, sense presses, però amb constància i dinamisme.
* Sext, des de la proximitat i la participació. Escoltant a les persones a peu de carrer, que el protagonisme d’aquest poble sigui de les persones i de les nostres associacions
* Setè, amb la mira posada per a tot Esporles. Sent presents a tots els nuclis del nostre poble.
* I vuitè, amb responsabilitat amb el futur. Pensant que, davant un repte, la millor resposta per avui, possiblement, també ho ha de ser per demà.

I permeteu-me que, arribat a n’aquest punt, doni les gràcies a tot l’equip que m’acompanya en aquesta missió, gràcies Maria Roig, Maria Nadal, Jaume Terrassa, Yvette Matas, Vicenç Vidal i Carlos Arrondo. Gràcies per la valentia de dir “sí “ a la proposta de dedicar una etapa de les vostres vides al Govern d’Esporles. Un exercici de responsabilitat que vos honora. Igualment, vull agrair a la resta de regidors de l’oposició, la vostra valentia a l’hora de decidir presentar-vos i la dedicació que, de ben segur, tendreu pel bé d’Esporles.

I és curiós com allò que som i feim ve, moltes vegades, condicionat, no sols pel que decidim nosaltres, sinó per les decisions que han pres altres persones. I si avui soc aquí, és per una feina intensa de grans persones que m’han precedit en el càrrec: en Pere Tries, en Miquel Ensenyat i na Maria Ramon. A tots tres, gràcies, perquè tots tres heu deixat petjada en la meva concepció del batle que he de ser. I això és gràcies a les moltes hores que hem passat junts debatent, discutint i somiant el poble que voldríem. A tots tres, demanar-vos que també hi sigueu un poquet en aquesta nova etapa de quatre anys, assessorant-nos i ajudant-nos.

Molta gent aquests dies em demana si estic preparat, i jo no deixo de pensar en com es pot estar preparat per assumir una responsabilitat com aquesta, però una cosa sí pens: ho vull viure perquè estim el meu poble i perquè m’agraden els reptes, i aquest ho és, i gros.

Avui, és un dia molt especial per a mi. Des de ben petit, arribar a Esporles els caps de setmana o durant les vacances significava trencar amb la rutina, fer tot allò que no podia fer a Palma, ser un infant com jo volia: canviant les vies del tren pel torrent com a espai d’aventures, jugar al carrer de forma segura, pels carrers de Can Arboç, Major i Son Torrat, o per Darrere sa Paret i sa costa de Son Dameto. Entrar a les Escoles Velles de nit, anar a caçar, a pescar amb mon pare, etc.

I quan decidírem venir a viure a Esporles la meva vida canvià de forma radical perquè tot allò bo d’un poble explotà, alhora, davant mi, i ho volia tot, però també vaig aprendre a valorar la importància de no sols rebre, també de tornar, de tornar allò que has rebut als que després ho necessiten.

No sabeu la sort que teniu de viure a Esporles, em diuen, ho sé, responc, ho sé. I és aquest poble tan i tan viu, aquest poble de petits pobles, generador de bons records a la infantesa, és el fil conductor que volem pel progrés d’aquest poble nostre.

Estam preparats per assumir aquesta responsabilitat. I ho feim amb la mateixa intensitat, passió i dolor que es desprèn de les paraules del poema “Assumiràs la veu d’un poble” de Vicent Andrés Estellés, en el que amb expressions com “*Allò que val és la consciència de no ser res si no s'és poble” ens mostra* els sentit del compromís, de la bellesa però també de la duresa de ser poble.

*Assumiràs la veu d'un poble,*

*i serà la veu del teu poble,*

*i seràs, per a sempre, poble,*

*i patiràs, i esperaràs,*

*i aniràs sempre entre la pols,*

*et seguirà una polseguera.*

Moltes gràcies, i Visca Esporles!

Una vegada finalitzat el ple, i després de la sonada dels Xeremiers i els acomiadaments, l’equip de govern farà una petita ofrena en memòria de Tomàs Seguí, batle d’Esporles, qui morí per defensar les seves idees. Ho farem davant la que fou la seva casa, al carrer de Sant Pere, 30, davant l’“Stolpersteine”, la pedra de la memòria, hi sou tots convidats.

Moltes gràcies.

 El batle, vist que no hi havia més assumptes a tractar, clou la sessió a dotze i quaranta-cinc minuts de dia desset de juny de dos mil vint-i-tres, de les quals coses, com a Secretària en donc fe.

 El batle La secretària